**ZAPISNIK**

 **XXV. SJEDNICE ŠKOLSKOG ODBORA**

**NAZOČNI**: Adam Marušić, Maja Rep, Ivica Šimurina, Karmen Turčinov, Jakov Krolo i Ivanka

 Špralja

**ODSUTNI:** Tomislava Jergan

**BROJ NAZOČNIH ČLANOVA:**  šest (6)

**OSTALI NAZOČNI:** ravnatelj Tomislav Grbin, dipl.ing, Tesa Škifić Zuanović, dipl.iur. i Marijana Bulić,

 dipl.oec.

Zadar, 12. 02.2020

Započeto: 11:30 sati

**DNEVNI RED:**

1) verifikacija zapisnika s XXIV. sjednice Školskog odbora

2) Odluka o rasporedu rezultata poslovanja i Financijski izvješatji za 2019.g.

3) Odluka o raspisivanju javnog natječaja za davanje u zakup poslovnog prostora

4) Izmjena Plana nabave za 202o.g.

5) razno

Predsjednik Školskog odbora otvara sjednicu i pozdravlja nazočne. Utvrđuje kako postoji kvorum za održavanje današnje sjednice. Gđa Jergan je svoj nedolazak opravdala.

 Čita se dnevni red. Utvrđuje kako je dnevni red isti kao u pozivu. Utvrđuje kako su materijali za sjednicu dostavljeni svim članovima.

**Ad 1** Predsjednik otvara prvu točku dnevnog reda: verifikacija zapisnika XXIV. sjednice. Konstatira kako su svi uz poziv za današnju sjednicu dobili i zapisnik s prethodne sjednice. Zapisnik su svi pročitali. Primjedbi na tekst zapisnika nema. Predsjednik traži glasovanje. Jednoglasnom odlukom usvaja se zapisnik s XIV. sjednice Školskog odbora.

**Ad 2** Predsjednik otvara drugu točku dnevnog reda: Odluka o rasporedu rezultata poslovanja i Financijski izvještaji za 2019.g.

 Predsjednik riječ daje računovođi Marijani Bulić koja izlaže kako je škola u 2019.g. ostavarila ukupan višak od vlastitih i namjenskih sredstava u iznosu od 545.650,76 kn. Navodi kako će se ovaj višak u 2020.godini utrošiti kako je u prijedlogu navedeno: za nabavu nastavnih sredstava i opreme što se financira sredstvima MZO-a i to u iznosu od 21.600,00 kuna, zatim za nabavu tableta učenicima čiji su roditelji korisnici zajamčene minimalne nakande i to u iznosu od 4.500,00 kuna, zatim 3.000,00 kuna za reprezentaciju, 5.000,00 kuna za službena putovanja i tako redom kako je i navedeno u Odluci koja je svima dostavljena uz poziv na današnju sjednicu. S time da najveći dio otpada na EU projekt Erasmus + - Gameing Inovative Gamers i to u iznosu od 472.929,88 kn.

 Pitanja i primjedbi nema. Predsjednik traži glasovanje. Jednoglasnom odlukom svih nazočnih usvaja se Odluk ao rasporedu rezultata poslovanja za 2019.godinu.

**Ad 3** Predsjednik otvara treću točku dnevnog reda: raspisivanje javnog natječaja za davanje u zakup poslovnog prostora. Riječ daje tajnici koj Nzočne upoznaje kako je trenutno na snazi ugovor s firmom LUMatic d.o.o. – odnosno da trenutno teče otkazni rok od 30 dana obzirom da je Županijska skupština donijela Odluku o uvjetima, kriterijima i postupkuza davanje u zakup i privremeno korištenje prostora i opreme u školskim ustanovama Zdarske županije.

 Sukladno Odluci škola je dužna provesti javni natječaj ukoliko želi dati u zakup svoj prostor – o čemu je potrebno da Školski odbor na prijedlog ravnatelja donese prethodnu odluku. Istom je potrebno imenovati i Povjerenstvo koje se sastoji od tri (3) člana s tim da jedan (1) član mora biti član Školskog odbora iz reda predstavnika osnivača.

 Povjerenstvo će imati obvezu: pripreme teksta javnog natječaja i objave istog, zatim otvranje i pregled pristiglih ponuda, sastavljanje zapisnika o istom prijedlogu Odluke o odabiru najpovoljije ponude.

 Temeljem Odluke Županijske skupštine - visina zakupnine ne može biti niža od 700,00 kuna mjesečno po automatu za napitke na prostoru s priključcima na električnu energiju – s time da na ovaj iznos treba još obračunati i PDV.

 Riječ traži ravnatelj koji predlaže da se donese Odluka o raspisivanju javnog natječaja za davanje u zakup prostora za postavljanje dva (2) aparata- automata za napitke i snack u središnjem dijelu školskog hodnika i to na razdoblje od dvije (2) godine. Nadalje, predlaže da se kao visina zakupnine stavi minimalna zakupnina od 700,00 kn plus PDV. Predlaže da se javni poziv objavi na web stranici škole. U Povjerenstvo za provedbu javnog poziva predlaže: Jakova Krolu (predstavnika iz reda osnivača), zatim Maju Rep i Karmen Turčinov. Isti su se složili i prihvatili svoju kandidaturu.

 Jednoglasnom odlukom svih nazočnih usvaja se prijedlog Odluke kao i predloženi sasatav Povjerestva.

**Ad 4** Predsjednik otvara četvrtu točku dnevnog reda: izmjena Plana nabave za 2020.g. Predsjednik riječ daje računovođi Marijani Bulić – koja obrazlaže Izmjenu Plana nabave za 2020.g. time što je najveći dio sredstava dobivenih od Agencije za mobilnost , a u sklopu Projektu Erasmus + prenesen u 2020. Prijedlog I. Izmjena Plana nabave za 2020. poslan je svima zajedno s pozivom. U prijedlogu su navedene točno rasčlanjene stavke za Erasmus: od službenih putovanja, ,intelektualnih usluga do ostalih nespomenutih rashoda.

 Predsjednik traži glasovanje o ovom prijedlogu. Jednoglasno se usvajaju I. Izmjene Plana nabave za 2020.g.

**Ad 5** Predsjednik otvara petu točku dnevnog reda: razno. Ravnatelj traži riječ te članove upoznaje kako je sestra jednog našeg učenika oboljela od leukemije – Marijeta Kaštela. Stoga predlaže da se iznos od 2.000,00 kn iz vlastitih sredstava škole uplati na žiro račun otvoren za potrebe ove humanitarne akcije.

 Primjedbi nema pa predsjednik traži glasovanje. Jednoglasnom odlukom svih nazočnih usvaja se ravnateljev prijedlog.

 Predsjednik navodi kako su sve točke dnevnog reda raspravljene. Pozdravlja nazočne i zatvara današnju sjednicu.

Zatvara: 12:00 h.

ZAPISNIČAR: PREDSJEDNIK ŠKOLSKOG ODBORA:

Tesa Škifić Zuanović, dipl.iur. Ivica Šimurina, ing.